[{"text_idx": "#000003", "text": "Haigekassa planeerib kopterilendudeks avariikohtadele 50 000 eurot aastas"}, {"text_idx": "#000005", "text": "La\u0308hiajal hakkab haigekassa rahastama kopteriso\u0303ite raskete liikluso\u0303nnetuste toimumispaikadesse. Sellise kiire abi vajajaid on aastas kuni 15 ja haigekassa prognoosi ja\u0308rgi kulub selleks ligikaudu 50 000 eurot, u\u0308tles haigekassa eriarstiabi teenuste osakonna juhataja Tiina Sats."}, {"text_idx": "#000006", "text": "Esmaspa\u0308eval oli Po\u0303hja-Eesti regionaalhaigla eestvedamisel projekt \"Kopter\" esimene treeningpa\u0308ev, kus operatiivteenistused testisid liikluso\u0303nnetuses raskelt kannatada saanud patsiendi lennutransporti su\u0308ndmuskohalt regionaalhaigla traumakeskusesse."}, {"text_idx": "#000007", "text": "O\u0303ppuse legendi kohaselt juhtus La\u0308a\u0308nemaal, Tallinnast 100 kilomeetri kaugusel raske liikluso\u0303nnetus, kus auto so\u0303itis suurel kiirusel teelt va\u0308lja vastu puud. So\u0303iduauto oli tugevalt deformeerunud ning autos oli kaks inimest, kes mo\u0303lemad said kannatada ja vajasid autovrakist va\u0308ljalo\u0303ikamist."}, {"text_idx": "#000008", "text": "\"Mida kiiremini traumapatsient jo\u0303uab ko\u0303rgema etapi haiglasse, seda suuremad on inimese elluja\u0308a\u0308misvo\u0303imalused, seeto\u0303ttu otsustasime ka Eestis testida raskesti vigastatute transportimist kopteriga otse su\u0308ndmuskohalt traumakeskusesse,\" ra\u0308a\u0308kis regionaalhaigla kiirabikeskuse juhataja ja o\u0303ppuse peakorraldaja Arkadi Popov."}, {"text_idx": "#000009", "text": "\"Konkreetse testlennu eesma\u0308rk oli teada saada, kui palju kopteritransport Tallinnast 70-110 km raadiusest reaalselt ajavo\u0303itu toob vo\u0303rreldes reanimobiiliga ning kuidas asutuste vaheline koosto\u0308o\u0308 sujub.\""}, {"text_idx": "#000010", "text": "Politsei- ja piirivalveameti kriisimeeskonna juhi Marti Magnuse so\u0303nul pole raskelt vigastatud inimestega liikluso\u0303nnetused politsei jaoks paraku erandlikud, kuid varem ei ole lennusalga kopter automaatselt sellistele o\u0303nnetustele reageerinud. \"Kopteri kaasamine vigastada saanud inimeste abistamiseks eeldab ko\u0303igilt reageerivatelt ametkondadelt kiiret infovahetust ja tarka olukorra juhtimist su\u0308ndmuskohal,\" u\u0308tles Magnus."}, {"text_idx": "#000011", "text": "Eelmisel aastal toodi kriitilises seisundis patsiendid kopteriga haiglasse rohkem kui sajal korral ja haigekassal kulus selleks pool miljonit eurot. Edaspidi prognoosib haigekassa liiklusavariidele reageerimise lendude kuluks 50 000 eurot 15 abivajaja kohta aastas. \"Arvutuse aluseks on raskelt vigasaanud patsientide arv, kelle puhul kiire abi suurendaks elluja\u0308a\u0308misvo\u0303imalust vo\u0303i ta\u0308hendaks paremat ravitulemust,\" ta\u0308psustas haigekassa eriarstiabi teenuste osakonna juhataja Tiina Sats."}, {"text_idx": "#000012", "text": "Popovi hinnangul la\u0308ks esmaspa\u0308evane o\u0303ppus edukalt ning raskelt kannatada saanud inimene toimetati vajaliku abi saamiseks kiirelt su\u0308ndmuskohalt haiglasse. Samas to\u0303des kiirabikeskuse juhataja, et kindlasti saab ajalist vo\u0303itu parandada ja ametkondade vahelisi protsesse muuta sujuvamaks. \"Samuti ja\u0308tkame ka reageerivate ressursside va\u0308ljao\u0303pet, et ko\u0303igil oleks kogu protsess u\u0308heselt mo\u0303istetav.\""}, {"text_idx": "#000013", "text": "Magnuse so\u0303nul vo\u0303ivad peamisteks takistusteks osutuda halvad ilmastikutingimused, millest tulenevalt ei saa kopter lennata vo\u0303i o\u0303nnetuspaigas ei ole sobivat ning turvalist maandumisplatsi."}, {"text_idx": "#000014", "text": "\"Eilne testlend sujus ilma probleemideta ja kopterile leiti kiirelt sobiv maandumiskoht su\u0308ndmuskoha vahetus la\u0308heduses,\" u\u0308tles Magnus."}, {"text_idx": "#000015", "text": "Regionaalhaiglal on Eestis ainsana o\u0308o\u0308pa\u0308evaringne valmisolek ja eriva\u0308ljao\u0303pe ta\u0308iskasvanud patsientide raviks lennutingimustes."}, {"text_idx": "#000016", "text": "O\u0303ppusest vo\u0303tsid osa regionaalhaigla kiirabikeskus, ha\u0308irekeskus, pa\u0308a\u0308steamet ning politsei- ja piirivalveamet."}, {"text_idx": "#000017", "text": "Lennusalga kopter on valmis patsiente PERH-i traumakeskusesse toimetama"}, {"text_idx": "#000018", "text": "PERH harjutas avariis vigastatute kopteriga haiglasse viimist"}, {"text_idx": "#000019", "text": "Avariidesse sattunuid vo\u0303idakse hakata pa\u0308a\u0308stma kopteri abil"}, {"text_idx": "#000020", "text": "Kihnu taotleb helikopteri maandumisplatsi jaoks taas toetust"}, {"text_idx": "#000021", "text": "Projekt Kopter vo\u0303ib lennumasina ka liiklusavarii ohvritele appi tuua"}, {"text_idx": "#000023", "text": "Kosovos ja\u0308tkub politseiniku tapmise ja\u0308rel lahing"}, {"text_idx": "#000024", "text": "Eesti uisutajad ja\u0308id rahvusvahelistel vo\u0303istlustel teise ku\u0308mnesse"}, {"text_idx": "#000027", "text": "Sinjavski ja\u0308i sel hooajal esmakordselt ma\u0308nguajata"}, {"text_idx": "#000028", "text": "Erdog\u0306an kohtub esmaspa\u0308eval Aserbaidz\u030caani presidendiga"}, {"text_idx": "#000030", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000034", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000036", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000037", "text": "Rootsis sai ulatuslikus teevaringus mitu inimest kannatada"}, {"text_idx": "#000041", "text": "Su\u0308gise algusega tulevad jahedamad ilmad"}, {"text_idx": "#000045", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000048", "text": "Paadio\u0303nnetuse u\u0308le elanud Ivo: kahe pa\u0308eva pa\u0308rast la\u0308ksin uuesti merele"}, {"text_idx": "#000051", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}]